
ETXERAT ELKARTEAREN 

HILABETEKARIA 



201 2ko 
OTSAILA 



Sarrera 

665 euskal preso politiko daude sakabanatuta Euskal Herriko, Espainiako, Frantziako, Portugalgo, 
Ipar Irlandako, Ingalaterrako eta Mexikoko espetxeetan, edota euren etxeetan. Zoritxarrez kolektibo 
honi behin eta berriz aplikatzen zaizkien salbuespeneko neurriek hainbat ondorio dituzte gure se- 
nide eta lagunek osatzen duten Euskal Preso Politikoen Kolektiboarengan. Gure senide eta lagunek 
bizi dituzten egoera hauek salatzea eta gertaera hauekin amaitzea da gure helburuetako bat; ho- 
rregatik, otsaileko hilabetekari honetan bildu ditugu urtarrileko azken egunetan eta otsailean ger- 
tatu diren gertaera nagusiak. 

Hilabetekari honetan ikus daiteke Espainiako eta Frantziako Gobernuek ez dutela konponbidearen 
aldeko inongo aurrerapausorik emateko asmorik, are gehiago atzerapausoak etengabe ematen ari 
dira. Gure senide eta lagunei biziarteko zigorra aplikatzen jarraitzen dute, honek sor ditzakeen on- 
dorio sikologiko nahiz fisikoak kontutan hartu gabe. Honela, jada kondena beteta duten presoei 
1 97/2006 doktrina aplikatu eta hamar urtez luzatzen diete zigorra. Guztira espetxe zigor osoa bete 
eta Auzitegi Gorenak 197/2006 doktrina aplikatua duten 54 preso politiko daude. Eta espetxe zi- 
gorra oraindik bete gabe dutenen artean 9 presok dute 1 97/2006 doktrina aplikatua. Beste 1 4 pre- 
sok 1 97/2006 doktrina aplikatua dute, baina baldintzapeko askatasunean daude. Guztira 73 euskal 
preso politiko daude Auzitegi Gorenak 1 97/2006 doktrina aplikatu dietenak. Kalean egon beharko 
luketen, baina doktrina aplikatu eta espetxean jarraitzen duten presoen artean aurkitzen dira Patxi 
Gomez Ortuellarra (berriz espetxeratu berria) eta Juan Ignacio Delgado preso Legazpiarra. 

Presoen egoera benetan okertzen ari da Frantziako espetxeetan: bisita bikoitzak kendu dizkiete, 
Dijon espetxeko egoera oso txarra da, eta bertan dagoen Itziar Moreno presoakfuntzionario baten 
erasoa jaso zuen, Villepinten 1 8 eguneko gose greba bat egin dute... Badirudi aro berri honetan au- 
rrerapausoak eman beharrean, gure senide eta lagunen egoera egunetik egunera gogortzen ari 
direla. 

Guzti honez gain, aipagarria da bereziki Espainiako espetxeetan, baina baita Frantziakoetan ere, 
euskal preso politikoekjaso dituzten miaketa orokorrak. Espetxe ugaritan miaketa zorrotzaketa 
gogorrakjasan behar izan dituzte. Betiere gure senide eta lagunei bakarrikzuzenduak izan dira, 
eta hainbat gauza kendu dizkiete. Hala ere, hau gure senide eta lagunekjasotzen dituzten askota- 
riko erasoen adibideetako bat besterik ez da. Izan ere, erasoak, isolamendua, sakabanaketa, etab. 
gure bizitzetan behin eta berriz errepikatzen diren zorigaiztoko gertaerak baitira. 

Guzti honegatikezinbestekotzatjotzenduguguresenideek, laguneketagukgeuksufritzendugun 
sakabanaketarekin berehala amaitzea;euskal presoak Euskal Herriratuz. Eta gaixotasun larriaketa 
sendaezinakduten presoak, zigorraren 2/3 edo 3/4 beteta duten presoak, 197/2006 doktrina apli- 
katua dutenak eta 70 urtetik gora dituzten presoak berehala askatzea ere beharrezkoa dela uste 
dugu. 



ESPETXEA ETA OSASUNA 



GAIXOTASUN LARRIAK DITUZTEN PRESOAK 



Urtarrilaren amaieran, urtarrilaren 31 n zehazki, Jose M a Perez"Txuri"euskal presoak izandako bi- 
hotzekoaren berri jaso genuen.Txuri Burgoseko espetxean aurkitzen da. Espetxean kirola egiten 
ari zela, zerbait arraroa nabaritu eta espetxeko medikuarengana joan zen. Medikuak bertan azter- 
keta bat egin zion eta egoeraren larritasuna ikusita zuzenean Ospitalera eraman zuten. Ospitalean 
kateterismo bat egin zioten, eta stent bat ere jarri zioten. 

Perez 1 987an atxilotu zuten, hau da, 25 urte beteko ditu aurten preso. 2008ko abenduaren 1 5ean 
kalera atera behar zuen arren, 1 97/2006 doktrina aplikatu ziotenez, 30 urtetara zigortua izan da. 

Espetxean igarotako urte guzti hauen ondorioz, hainbatgaixotasun garatu dituTxurik, eta bihot- 
zeko hau ere espetxe politika bortitzaren ondorio zuzena da. Azken hilabetean politika honen on- 
dorioakzeintzukdiren ikusiahal izandugueta Estatu espainiarra eta frantziarra gai honen inguruan 
aurrerapausorik emateko ez daudela prest ere ikusi ahal izan da. Izan ere, Perezen gertakaria baino 
egun batzuk lehenago jakin genuen Audientzia Nazionalakgaixotasun larria duenTxus Martini as- 
katasun eskaera ukatu diotela. 

Honenbestez, argi eta garbi dugu gaixotasun larriak dituzten presoak kalean egon behar dutela. 
Eta, bestetik 1 97/2006 doktrina aplikatua dutenak ere ezinbestekoa dela dagokien askatasuna es- 
kuratzea. Hau da, ezinbestekoa da salbuespeneko egoera hauekin amaitu eta kalean egon beharko 
luketen presoakaskatzea. 



BIZIARTEKO ZIGORRA 



Euskal preso politikoei etengabe ezartzen zaizkien salbuespeneko neurrietako bat da biziarteko 
zigorrarena. 1 97/2006 doktrinaren bitartez aplikatzen zaie euskal presoei neurri anker hau, eta jada 
20 urteko espetxe zigorra beteta duten presoei 1 urte gehiagoz luzatzen diete zigorra; honela 30 
urte espetxean igarotzera behartzen dituzte, hau da, bizitza osoa igarotzen dute preso. Gainera, 30 
urte espetxean igarotzeak eragin ditzakeen kalte fisiko nahiz sikologikoak ere gogorrak dira. 

Otsailaren 9an Espainiako Poliziak Patxi Gomez atxilotu zuen Bilbon. Gomez 1 989an atxilotu zuten. 
1 3 urte espetxean igaro ondoren 2002an zigorraren 2/3 beteta izateagatik aske utzi zuten ortue- 



Ilarra, baina 2003ko azaroan berriro espetxeratu zuten zigor osoa betetzeko. 2009ko apirilean 20 
urte espetxean igaro ondoren, bigarren aldiz aske utzi zuten. Jada zigorra betea zuen, baina 2009ko 
abenduan Auzitegi Gorenak 197/2006 doktrina aplikatu zion; ondorioz, 30 urtetan ezarri zion zi- 
gorra, beste 10 urtez kondena luzatuz. 

Patxi Gomezek 20 urte igaro ditu espetxean eta bere zigorra betea du. 1 97/2006 doktrina aplikatu 
izanak 1 urte gehiagoz espetxean egotea esan nahi du, honek berarekin dakartzan ondorioekin: 
dispertsioa, errepresioa... 

201 2ko otsailaren 1 9an espetxetik atera behar zuen Juan Ignacio Delgado presoak, baina egun ba- 
tzuk lehenago 1 97/2006 doktrina aplikatu zioten eta orain zigorra 2021 eko irailaren 28ra arte luzatu 
diote. 

Guztira espetxe zigor osoa bete eta Auzitegi Gorenak 1 97/2006 doktrina aplikatua duten 50 preso 
politiko daude. Eta espetxe zigorra oraindik bete gabe dutenen artean 9 presok dute 1 97/2006 dok- 
trina aplikatua. Beste 14 presok 197/2006 doktrina aplikatua dute, baina baldintzapeko askatasu- 
nean daude; egoera honetan aurkitzen zen Patxi Gomez orain arte. Guztira 73 euskal preso politiko 
daude Auzitegi Gorenak 197/2006 doktrina aplikatu dietenak. 

Kopuru hauek oso kezkagarriak dira. Espainiako Gobernuak euskal preso politikoei 1 97/2006 dok- 
trina aplikatuz biziarteko zigorra ezartzen diete. Honek erakusten du Espainiako Gobernuak ez 
duela inondik inora aldatu gure senide eta lagunei ezartzen zaien salbuespeneko espetxe politika. 




GERTAERA LARRIAK 



ISOLAMENDUA 



ARANJUEZ 

Oier Andueza euskal presoak ia urtebete darama isolamenduan, inongo arrazoirik gabe. Honek sor 
ditzakeen ondorio guztiak kontutan hartuta, egoera oso larria da. Espetxe berean dagoen Igarki 
Roblesek urtarrilaren 26an iskanbila bat izan zuen espetxeko funtzionario batekin. Igarki Robles 
preso gasteiztarra isolamenduko modulura eraman dute, 15 egunez isolatuta (ez isolamenduko 
moduluan) izan eta gero. Orain Oier Andueza eta beste kide batekin dago moduluan (1 5 egun iraun 
dituen isolamendu garaian ez da, ez preso politikoekin ezta sozialekin egon). Otsaileko bigarren 
astean oraindikezzuen etxera deitu ahal izan. 

Espetxe berean aurkitzen diren Mikel Jimenez eta Julen Zuaznabar preso politikoei 6-14 egun bi- 
tarteko isolamendua agindu diete. 

Isolamenduko moduluan dauden presoek bisitak egiteko aukera bakarra izaten dute: igandeetan, 
19:30ean. Bisita ordu hau latza da senideentzat eta lagunentzat, izan ere, bisitatik irten eta etxera 
iristen direnerako oso berandu izaten da. 

Isolamendua behin eta berriz aplikatzen zaie euskal preso politikoei. Are gehiago, ohikoa da gure 
senide eta lagunak bata besteengandik bakartzea espetxe zein moduluetan. Isolamendua pertso- 
naren nortasuna ezabatzeko eta menperatzeko mekanismo gisa erabiltzen du espetxe instituzioak. 
Isolamenduak bakardade eta bizitza antsietate sentimendu sakona bultzatzen du, erreferentzia- 
puntuakdesagertzen baitira. 

Honenbestez,ezin bestekoa da gure senide eta lagunek jasan behar izaten dituzten bakartze eta 
isolamendu kasuekin amaitzea. 



ISTRIPUAK 



Frantziar eta espainiar Estatuek aplikatzen duten sakabanaketa politikaren ondorioz hainbat istripu 
izaten ditugu presoen senide eta lagunok. Bisitetara joan ahal izateko kilometro kopurua, bisiten 
ordutegi desegokia, etab. dira istripu hauek eragiten dituzten faktoreak. Honela, astebururo aste- 
bururo presoen senide eta lagunok hainbat ordu igaro behar izaten ditugu errepideetan. Ondorioz, 
sakabanaketa politika hasi zenetik ehunaka izan dira senide eta lagunok pairatu behar izan ditugun 
istripuak. Eta 1 6 senide eta lagunek bizia galdu dute errepideetan. 201 2. urtea hasi berria den arren, 
jada hiru istripu izan dituzte presoen senide eta lagunek: 

- Urtarrilaren 28an, Huelvako espetxean aurkitzen den Arkaitz Argoteren senide batek istripua izan 
zuen A-8 errepidean, Eibar parean, 1 5:30ak inguruan. Errepidea irristakor zegoen, eta ondorioz Ago- 
teren senidea zihoan autoa labaindu, errepidean 2-3 bira eman eta errepideko erdibitzailearen 
aurka talka egin zuen. Istripuaren ondorioz Agoteren senideak gorputz osoa mindua du eta autoak 
kalte handiakditu. 

- Otsailaren 3an Caceresen preso dagoen Gorka Betolaza Gasteizko presoa bisitatzera zihoazen 3 
lagunek istripua izan zuten Valladolid inguruan. Errepidean zegoen oztopo bat saihestu nahian 
errepide bazterraren kontra jo zuten eta kotxean kolpea izan zuten. Kotxea "siniestro" geratu zen 
eta zorionez hiru lagun gasteiztar hauek ez zuten kalte fisiko larririk izan. Garabia deitu eta gero, 
alokairuzko kotxe batekin jarraitu zuten bidaia eta bisita egin ahal izan dute gaur goizean. 

- Puerto III espetxean aurkitzen diren Joseba Esparza, Xabier Rey eta Joseba Lerin presoen senide 
eta lagunak bisitatiketxera bidean zirela Irurtzunen istripua izan zuten pasa den otsailaren 5ean. 
Esparza eta Reyren lagun bana eta Lerinen arreba izan ziren istripua izan zutenak. Errepidean sor- 
tutako izotz plaka baten ondorioz kotxea labaindu eta errepide bazterreko hesiaren kontra jo zuten, 
kotxeak kalte handiak pairatu zituela. Zorionez senide eta lagunek ez zuten kalte fisikorik pairatu 
beharizan. 



GOSE GREBA 



VILLEPINTE 

Euskal preso politikoei aplikatze zaizkien salbuespeneko neurri gogorretako bat da sakabanaketa. 
201 1 ko abenduaren 1 0ean Euskal Preso Politikoen Kolektiboko kide guztiek euren Euskal Herrira- 
tzea eskatzen duten banakako eskaerak bidali zituzten Espetxeetako Zuzendaritzara. Eskaera hauen 
helburua, euskal presoak Euskal Herriko kartzeletara lekualdatzea da. Berriki jakin dugun moduan, 
espainiar Gobernuko Barne Saileko Jorge Fernandez Diaz-en hitzetan, gure senide euskal preso 
politikoek egindako eskaerei ezezkoa eman die Espetxeetako Zuzendaritzak. Hau da, dispertsio 
politikarekin amaitzea, gaixotasun larri eta sendaezinakdituztenak eta zigorra osorik betea dutenak 
askatzea, edota zigorraren 3/4ak ala 2/3ak beteak dituztenak baldintzapeko askatasunean jartzeari 



ezezkoa eman dio. Oinarrizkoak diren eskaera hauek ukatu izana, gure senideei dagozkien eskubi- 
deak errotik moztu, eta hainbeste sufrimendu eragiten duen espetxe politika krudelarekin jarrai- 
tzeko asmoa erakusten digu espainiar Gobernuak. 

Eskaerak bidali zirenetik hainbat mobilizazio, aldarrikapen edota interbentzio egin dira. Estatuak 
etengabe euskal presoak urruntzen ari dira. Horixe gertatu da Ruben Ribero eta Ibon Goieaskoetxea 
presoekin ere; La Sante eta Villepinte espetxeetan hurrenez hurren, zeuden preso politiko hauek 
senideentzat askoz eskuragaitzago dagoen Villefranche sur saone espetxera lekualdatu baitituzte. 
Baina, leku-aldatze hauek eta euskal presoak euren herritik urruntzea behin eta berriz errepikatzen 
da. Euskal presoek egindako eskaerei erantzun positiborik ez emateagatik, eta aldarrikapen horiei 
euskal preso politikoen sakabanaketarekin erantzun izana salatzeko Villepinte espetxean zeuden 
hiru preso politikoek borrokaldi bat hasi zuten otsailaren 4an. Borja Gutierrezek eta Ibon Goieas- 
koetxeak 18 egunetako gose greba egin dute eta Joseba Fernandez ere borrokaldia burutzen ari 
da espetxearen barrura eta kanpora begirako ekimenekin. Goieaskoetxeak eta Gutierrezek 8 kilo 
inguru galdu zituzten gose greban zeudela.lbon Goieaskoetxea Villefranche sur saone espetxera 
eraman dute, eta Borja Gutierrezek eta Joseba Fernandezek siguen Villepinten jarraitzen dute. 



PRESOEKIKO ERASO FISIKOAK 



PUERTOIII 

Xabier Arina preso burlatarrak istiluak izan ditu funtzionarioekin eta guardia zibil batekin. Otsailaren 
1 ean, dilijentziengatik Almeriatik mugitu zuten Xabier Arin burlatarra, Valdemorora bidean. Otsai- 
laren 2an, Puerto III espetxean zegoela funtzionario bat egunero egiten duten kontaketa egiten ari 
zen. Xabier Arinaren zeldara iritsi zenean eta zulotik begiratu zuenean, burlatarrari altxatzeko 
agindu zion. Honek bera ikusteko moduan zegoela eta ez zela altxatuko erantzun zion. 201 1 ko aza- 
roan Zaintza Epaitegi Zentralakauto bat atera zuen, bertan diote ez dela derrigorrezkoa zenbake- 
tetan zutitzea eta ikusgarri egotea nahiko dela, nahiz eta hobe litzatekeen zutitzea. Funtzionarioa 
oldarkor jarri zen, eta beste bost funtzionariori deitu zien. Hauekgerturatzean guztiakzeldan sartu 
eta iraintzen zuten bitartean, arrastaka atera zuten bertatik. Arinek ez zuen erresistentziarik jarri, 
baina, hala ere, oso era bortitzean eraman zuten. 

Beste galeria bateko zelda batetara eraman zuten; leihoa zabalikzegoenez, dena oso zikina zegoen 
eta hotz handia egiten zuen. Zelda horretan modu bortitz batean biluztera behartu zuten. Orduan 
bera eta bere gauza guztiak miatu zituzten. Mehatxatu ondoren, arropa jantzi zuen, baina Arinak 
ez zuen galtzerdirik, miaketan kendu baitzizkioten. Geroago funtzionario batek manta bat eta izarak 
sartu zizkion zeldan. 

Hurrengo goizean Puerto lll-tik Kordobara eraman zuten Arin. Leku-aldatu behar zuen guardia zibil 
batek bere dirua eta espetxeak gordeta dituen trasteak eman zizkion, baina ez zion denborarik 
eman gauza guztiakzeuden ala ez ikusteko. Gainera, guardia zibila Arina miatzen hasi zen eta mia- 



tzen zuen bitartean kolpeak ematen zizkion izterrean eta barrabiletan. Mehatxu eta zabarkerien 
artean sartu zuten leku-aldatzea egingo zuen ibilgailura. 

Lau egun iraun zuen leku-aldatzeak. Almeriatik atera zen eta Granada, Puerto III eta Kordoban pasa 
zituen gauak. Leku-aldatzearen lau egunetan ez zuen garbitzeko edo higienerako inongo aukerarik 
izan: ezin izan zuen dutxatu eta hortzak garbitzen ere behin bakarrik utzi zioten. Azkenean, otsai- 
laren 4an iritsi zen Valdemorora. 

Xabier Arina 2010eko urriaren 22an atxilotu zuen Polizia espainiarrak Burlatan, Segiko kide izatea 
leporatuta. Urriaren 27an espetxeratu zuten torturak jasan ondoren. 

DIJON 

Dijoneko espetxean aurkitzen zen Itziar Moreno euskal preso bilbotarrak espetxeko funtzionarioen 
eraso bat jasan zuen otsailaren 6an. Espetxe berean aurkitzen zen Oihana Garmendia, baina, ezin 
zuten elkarrekin harremanik izan, momenturo isolatuta izan baitzituzten. Gauzak honela, Itziar Mo- 
renok beste preso arrunt batekin gimnasiora joateko baimena eskatu zuen, eta baimen hori onartu 
egin zioten. 

Otsailaren 6an Itziar Moreno patiotik gimnasiora abiatu zen, baina bat-batean bidea oztopatzen 
zioten bi funtzionariorekin topatu zen. Hauek gimnasiora ezin izango zuela joan esan zioten. Or- 
duan, Morenok espetxeko major-aren presentzia eskatu zuen egoera argitzeko. Baina, hau gertu- 
ratutakoan esan zion ez zuela baimenik gimnasiora joateko, eta gainera, handik ziegara edo 
mitardera joango zela. 

Bilbotarra protesta modura lurrean eseri zen; momentu horretan, hankatikeutsi eta arrastaka era- 
man zuten. Gainera, ostikadak ere eman zizkioten. Ondorioz, ubeldurak ditu eta gorputza minduta 
du. Gertaera honegatikfuntzionarioekjaso beharrean zigorra, Morenokjaso zuen. Izan ere, 30 egu- 
netarako mitardera eraman zuten. 

Gertaera hau benetan larria da, eta zoritxarrez behin eta berriz errepikatzen ziren Moreno eta Gar- 
mendiaren aurkako gertakariak Dijoneko espetxean. Etxerat Elkarteak urtarrilaren 1 9an emandako 
prentsaurrekoan argi eta garbi azaldu zen Morenok eta Garmendiak Dijoneko espetxean egoera 
latza bizi izan dutela. Bertan 7-8 hilabete igaro dituzte eta zigorrak, mitardaldiak, erasoak, probo- 
kazioak, bisitak ukatzea, bisita bikoitzak kentzea... ugariak izan dira. 

Itziar Moreno eta Oihana Garmendia euskal presoek urtarrilaren 6an gose greba bat hasi zuten, eta 
helburuetako bat Dijoneko espetxetik mugitu eta beste kide batzuekin elkartzea zen. Gose greba 
hau amaitzea erabaki zuten, epaileak abokatuarekin hitz egin ondoren, eta lekua aurkitutakoan es- 
petxez aldatuko zituztela ziurtatu eta gero. Azkenik, otsailaren 23an mugitu zituzten espetxez, Di- 
jonetik Muret Seysses espetxera. 



CASTELLO II - ALBOCASSER 

Albocasser espetxean aurkitzen den Aitor Fresnedo preso portugaletearrak funtzionarioen jipoi 
bat jaso du. Aitor Fresnedo eta Harriet Iragi isolamenduan daude; Iragi pasa den ostegunetiketa 
Fresnedo ostiral/larunbatetik. Presoek zuzendaritzarekin adostua dute Castello II espetxean ez dela 
egongo preso politikorik bakarrik isolamenduan; horregatik Iragi Kordobako (isolamendu egoeran) 
espetxetik lekualdatu zutenean Aitor Fresnedo isolamendura eraman zuten Iragi bakarrik ez ego- 
teko. Isolamendu egoera behin behinekoa edo bertan mantentzeko asmoa duten galdetu dute 
presoek, baino ez dute erantzunik jaso espetxearen aldetik. Isolamendu egoera mantentzearen 
arrazoia Madrileko agindu batekin justifikatzen dute funtzionarioek. Isolamenduan oso egoera go- 
gorrean daude. Ziega egunean hiru aldiz miatzen diete eta edozein lekutara joateko sei funtzionario 
izaten dituzte atzetik; eta funtzionario hauen probokazioak etengabe jasotzen dituzte. Albocasse- 
rreko isolamenduan dauden funtzionarioak orokorrean jarrera nahiko bortitza izaten dute preso 
guztiekin (politikoaketa sozialak). 

Hilaren 22an, asteazkena, funtzionario probokatzaile hauetako bat Fresnedoren ziegara gerturatu 
zen eta argia pizteko eskatu zion. Fresnedok argi natural nahikoa zegoela eta argia zertarako piztea 
nahi zuen galdetu zion. Funtzionarioak bera ikusten ez zuela erantzun zion, eta Fresnedok beharrik 
ez zegoenez argia ez zuela piztuko esan zion. Orduan, beste bost funtzionario gerturatu ziren zie- 
gara, eta seien artean ohera bota zuten. Eskuak zabalik buruan eta saihetsetan jo zuten. Ondorioz, 
saihetsak minduta ditu. Gainera, Aitor Fresnedok varicocele bat dut, eta bi urte daramatza eba- 
kuntza egiteko zain; hortaz, ez dago asistentzia mediku egokia jasotzen ari, horrek bere gaixotasu- 
nean izan dezakeen eragina kontuan hartuta. 

Erasoaren unean, Harriet Iradik ez zekien zer ari zen gertatzen eta ate joka hasi zen, zer gertatzen 
zen galdezka. Orduan, funtzionarioak hitzezko jarrera oso bortitzarekin erantzun zioten. Funtzio- 
narioarekin eztabaida gogorra izan ondoren, 72. artikulua aplikatu diote (isolamendu inkomuni- 
katua: ez komunikaziorik, ez deirik...). Gehienez 48 orduz eduki dezakete egoera horretan. Hortaz, 
ostiralera arte izan dezakete horrela. 




MIAKETAK 



MIAKETAK PRESOEI 



Estatu espainiarra 

ALBOLOTE (GRANADA) 

Otsaileko bigarren astean miaketa bortitzakegin dizkiete ziegetan. Normalean egiten dituztenak 
baino bortitzago eta zorrotzagoak izan dira. 

ALCALA (gizonezkoak) 

Urtarrilaren 30ean ziegak goitik behera miatu zizkieten; eta gainera, apunteak, cd-ak etab. eraman 
zizkieten ziegatikaztertzera. Modulu batean goizean eta arratsaldean izan zituzten miaketak. 

ALMERIA 

Binaka banatuta egotetik hirunaka jarri dituzte orain euskal presoak espetxeko bi moduluetan. 

ARANJUEZ 

Urtarrilaren 27an euskal preso politiko guztien zeldak miatu zituzten, inoiz izan duten miaketarik 
gogorrena; eta bertan zituzten hainbat tresna kendu zizkieten (telebistak, irratiak...). 
Giro nahasia dute espetxean. Egoi Irisarri, Eneko Compains eta Aitor Liguerzanari miaketak egin 
zizkieten zeldetatik ateratzean eta sartzean. 

CACERESII 

Miaketa orokorra izan zuten, lasaia. Garrantzi gabeko gauzak kendu zizkieten, teorian debekatuta 
dauden gauzak. Zerbitzuburua eta zuzendari ordean aurrean zeuden. 

CASTELLOI 

Urtarrilaren 30ean miaketa orokor bat izan zuten ziegetan. Miaketa nahiko lasaia izan zen. Kide 
guztiei egin zieten. 20 minutu inguruko iraupena izan zuten, eta Zerbitzu burua eta zuzendari ordea 
aurreanzeuden. 

CORDOBA 

Urtarrilaren 30ean miaketa zorrotzak izan zituzten ziegetan. 

HERRERA 

Urtarrilaren amaieran miaketazorrotzajasan zuten. 

SOTODELREAL 

Urtarrilaren 30ean, modulu arruntean dauden euskal preso politikoei, bai neskei eta baita mutilei 
ere miaketak egin zizkieten; neskei eta mutil batzuei miaketez gain, biluzarazi egin zituzten. Mia- 
ketak egitean segurtasun burua egon zen, eta tratua zuzena izan bazen ere, miaketa oso zorrotza 



izan zen. Miaketetan segurtasun buruak Gorka Zabalari tortura testigantzak hartu zizkion; Zabalak 
otsailaren 8an tortura salaketa egin zuen bideokonferentziaz, espetxetik Nafarroako epaitegira. 

Espetxe honetako Ainhoa Villaberderi, besteak beste, miaketa integrala egin zieten eskulanetako 
tailerrean zeudenean. Arrazoi argirik ez dagoen arren, tailerrean zeuden guztiei egin zieten miaketa, 
zeldetatikkanpo. 

TOPAS 

Urtarrilaren 31 n zeldetan erregistro bortitzak izan zituzten. Bost edo sei funtzionario sartu zitzaiz- 
kien zeldetan, eta diskak, izarak, etab. kendu zizkieten. 

VALDEMORO 

Espetxe honetako euskal preso politikoei bakarrik miaketak egin dizkiete. 

VALENTZIA III 

Miaketak izan zituzten urtarrilaren 27an. 

Estatu frantsesa 

FRESNES 

Otsailaren 2an miaketa zorrotzak izan zituzten euskal presoek: ziegatik atera, ordenagailuak eraman, 
espetxeko supermerkatuan erositako atun latak kendu zizkieten... Goitik-beherako miaketa borti- 
tzak. 



MIAKETAKSENIDEEI 



Estatu espianiarra 

FONCALENT 

Aurrez aurreko bisitak burutu ahal izateko senideekiko miaketak ohikoak dira eta miaketak bai- 
mentzeko paper bat sinarazi egin izan diete. Otsailaren 1 1 an eta 1 2an Iñaki Fagoagaren senide bati 
bisita normalak (kristalarekin), hau da, senidearekin kontaktu fisikorik edukiko ez zuten bisita bat 
egiteko miatu egin zituzten eta miaketa hauek baimentzeko paper bat sinarazi zioten Fagoaga 
presoaren senideari. Miaketa hauek aleatorioak izango zirela esan zioten. 

PUERTOIII 

Otsailaren bigarren asteburuan Xabier Alegriaren emaztea 14 urtekoalabarekin eta 15 urteko ilo- 
barekin joan zen presoa bisitatzera. Bertan funtzionario batek 1 5 urtetik gorako gazteak ere miatu 
egiten zituztela esan zieten. Orain arte ez da horrelakorik eman. Gertaera hau errepikatzen bada 
hartu beharreko neurriak hartuko dituzte, adin txikikoak baitira. 

TOPAS 

Bertako presoen senideek ia beti miaketak izaten dituzte. 

VALDEMORO 

PabloGorostiagaren familiakaurrezaurreko bisitetan haztapenarekin egindako miaketakjaso behar 
izan zituen, lehenago ezeren berri izan gabe eta ezer sinatu gabe. Bisita horiek egin ahal izateko 
gainean zituzten gauza guztiak kenarazi zizkieten (mukizapiak, bufanda...). Beste pertsona batzuek 
gauza horiekin bisitak burutu ahal izan zituztela ikusi zuten. 



BESTELAKO GERTAERAK 



Estatu espainiarra 

ARANJUEZ 

Urtarrilaren hasieratik isolamenduaren aurkako borrokaldia burutzen ari dira. Gainera, era masiboan 
zuzendaritzari bidaltzeko gutun bat prestatu dute. Enkarteladen edo plantoen erantzun bezala, 
hainbat mehatxu jaso dituzte. 

Gainera, urtarrilaren 27an funtzionario batekin arazoak izan zituzten. Orduan, euskal preso politiko 
bat modulutik atera zuten; horregatik, kideek plantoa egin zuten. Zerbitzu buruak aurretik aurrei- 
kusita zegoen modulu aldaketa bat zela esan zieten. 

Preso bati etxera deitzea debekatu diote, gurasoen etxera egindako dei batean bere lehengusua 
jarri zelako telefonoan (gurasoek ezin izan zioten telefono deiari erantzun). 

CACERESII 

Ezdute berogailurik. 

CORDOBA 

Harriet Iragi otsailaren 1 1 n, larunbat goiz batean atera zuten Cordobatik (destino aldaketa). Honen 
berri izan gabe, gurasoak espetxera joan ziren eta bisita galdu zuten. 

DUEÑAS 

Ez dute berogailurik, eta hotz handia pasatzen ari dira. 

ESTREMERA 

Aiala Zaldibar azterketak egiten ari da. Azterketak egiten hasi baino astebete lehenago arte ez diete 
utzi apunteak sartzen. 

FONCALENT 

Urteetan ez diete berogailurikjarri; lehen aldiz jarri diete orain. 

HUELVA II 

Senideek eta lagunek bisitak egin ahal izateko hatz markak hartuko dizkiete eta argazkiak aterako 
dizkiete. Ezdute berogailurik. 

MALAGA 

Presoen senideek izandako istripuak salatzeko bandejari uko egin zioten otsailarebn 1 0ean. 

MURCIA I 

Orain arte izan dituzten aurrez aurreko bisitak ordu eta laurdeneko iraupenak izan dute. Funtzio- 



narioak barne legediaren arabera bisita hauek ordu eta erdiko edo bi orduko luzera izan behar du- 
tela konturatu ziren. Beraz, orain arte ordu laurden bat kendu diete bisita intimoetatik. Hemendik 
aurrera vis a visak ordu eta erdi edo bi orduko iraupena izango omen dute. 

NAVALCARNERO 

Iker Moreno zigortuta egon da; 1 2 egunetan ezin izan zuen arratsaldetan patiora atera. Esan ziote- 
nez, ostiralero protestatzeagatik eta urtarrileko mobilizazio asteagatik. 

PUERTOIII 

Asteazkenero gose greba egiten dute bertan dauden euskal preso politikoek eta GRAPO-ko kide 
batek. Honela, espetxe berean aurkitzen diren Sebastian Lasa eta Arkaitz Bellon isolamenduan ego- 
tea salatzen dute. 

Bestalde, Puerto III espetxean egoera gero eta gogorragoa da; bai presoei dagokienez eta baita se- 
nideei dagokienez ere. 

SEVILLA II 

Astelehenero baraualdia egiten dute Aitzol Gogorza presoaren desasistentzia medikua salatzeko. 
Zuzendaritzaren erantzuna izan arte dinamika horrekin jarraituko dute. Aitzol Gogorzak psikolo- 
goarekin bisita zuen eta horretarako atera zuten. Bisita horren 1 5 minutu pasa ostean, gela aldaketa 
bat egingo zutela esan zioten eta bertatik atera zuten. Etzioten berriz psikologoarengana eraman, 
"paper baten falta zegoela" argudiatuta. 

SORIA 

Iñaki Loizaga Zaragozara eraman zuten azterketakegiteko. Hiru azterketa egin beharzituen, baina 
antza ahaztu egin zitzaien funtzionarioei azterketa bat egiteko orduan ziegatik ateratzea. Loizagak 
eskaera egin zuen azterketa beranduago egiteko eta hiru egun beranduago egin ahal izan zuen. 
Zaragozan azterketak egiteko bakarrik zegoelako, 30 minutuko bisitak soilik jaso ahal izan zituen. 

SOTODELREAL 

Hotz handia pasatzen ari dira, Ainhoa Villaberdek izotz-burruntziak eta guzti ditu zeldan. Otsailaren 
1 7an, Irati Tobar presoa bisita gabe gelditu zen. Lagun batek espetxera deitu zutenean bisita osti- 
ralerako eman zioten, baina, ostiralean laguna espetxera heldu zenean bisita larunbatean zela esan 
zioten. Irati Tobarrek salaketa jarri du espetxe barruan. 

Estatu frantsesa 

FLEURY 

Espetxea obretan omen dagoelako presoak moduluz aldatu dituzte. Modulu honetan ez dago be- 
rogailuriketa hotz handia pasatzen omen dute. 

D2 moduluko presoek astebetez uko egin diote bandejari, D4 moduluan aurkitzen zen Iñigo Sancho 
Marcos presoa isolamenduan zegoela salatzeko. Sancho jada Villepinte espetxera lekualdatua izan 
da. 

LIANCOURT 

Otsailaren 6an Jon Etxeberria euskal preso politikoa Fresneseko espetxetik Liancourtera eraman 
zuten. Etxeberriak azaleko ekzema bat du eta zabaltzen ari omen zaio. Espetxeko medikuek urdu- 
ritasunak eragindakoak direla esan diote eta botika batzuk eman dizkiote. Hala ere, beste mediku 
batzuei beraien iritzia galdetu, eta diagnostikoa internetez egingo omen diote. 



ASKATASUNAK,ESPETXERATZEAK ETA 
LEKUALDATZEAK 



ASKATASUNAK 



Karlos Martin, Sandra Barrenetxea, Lander Etxeberria, Lorena Lopez, Arritxu de Andres, Ruben Villa, 
Iraitz Gesalaga eta Ander Maeztu aske geratu dira otsailean. 



ESPETXERATZEAK 



Patxi Gomez otsailaren 1 4an atxilotu zuten, 1 97/2006 doktrinaren zigorra betetzeko; egun berean 
Naia Lacroix atxilotu zuten; eta otsailaren 21 an Juan Ignacio Otaño eta Iñaki Igerategi atxilotu zi- 
tuzten. 



LEKUALDATZEAK 



DESTINU ALDAKETAK 

Estatu espainiarra 

- Iragi Gurrutxaga, Harriet (Bilbo): Cordoba-tik Castello II Albocasser-era. 

- Virumbrales Amenabar, Asier (Durango): Castello II Albocasser-etik Cordoba-ra. 

- Agirre Garcia, Oihana (Donostia): Martutene-tik Brieva-ra. 

- Iparragirre Galarraga, Iker (Azpeitia): Bois d'Arcy-tik Soto del Real-era (estradizio). 

- Lasa Mendiaraz, Sebastian (Donostia): Puerto lll-tik Huelva ll-ra. 

- Bellon Blanco, Arkaitz (Elorrio): Puerto lll-tik Sevilla ll-ra. 

- Coloma Ugartemendia, Asier (Donostia): Navalcarnero-tik Daroca-ra. 

- Robles Martinez del Campo, Igarki (Gasteiz): Aranjuez-etik Murcia ll-ra. 

Estatu frantsesa 

- Etxeberria Oiarbide, Jon (Donostia): Fresnes-etik Liancourt-era. 

- Coello Onandia, Aitziber (Durango): Fleury-tik Fresnes-era. 

- Coello Onandia, Aitziber (Durango):Fresne-etik Joux La Ville-ra. 

- Sancho Marcos, Iñigo (Bilbo): Fleury-tik Villepinte-ra. 

- Lacroix, Naia (Senpere): Fresnes-etik Bordeaux-Gradignan-era. 

- Garmendia Marin, Oihana (Santurtzi): Dijon-etik Muret Seysses-era. 

- Moreno Martinez, Itziar (Bilbo): Dijon-etik Muret Seysses-era. 

- Rivero Campo, Ruben (Balmaseda): La Sante-tik Villefrance sur saone-ra. 

- Goieaskoetxea Arronategi, Ibon (Gernika): La Sante-tik Villefrance sur saone-ra. 



DILIGENTZIAK 

- Araguas Jusue, Iker (Iruñea) : Mansilla-tik (Leon) Navalcarnero-ra. 

- Lopez Zestao, Oihana (Burlata): Topas-etik Soto del Real-era. 

- Goñi Juares, Izaskun (Iruñea): Valladolid-etik Soto del Real-era. 

- Balda Arruti, Josune (Hernani): Valencia ll-tik Soto del Real-era. 

- Calabozo Casado, Oskar (Trapaga): Cordoba-tik Valdemoro-ra. 

- Bilbao Solaetxe, Unai (Portugalete): Granada-tikValdemoro-ra. 

- Arrozpide Sarasola, Santi (Lasarte): Zuera-tik Navalcarnero-ra. 

- Arina Etxarte, Xabier (Burlata): Almeria-tik Valdemoro-ra. 

- Garaizar San Martin, Nerea (Trapaga): Soto del Real-etik Aranjuez-era. 

- Arronategi Azurmendi, Kepa (Ea): Almeria-tik Basauri-ra (aita ikustera). 

- Araguas, Iker (Iruñea) : Leon-etik Navalcarnero-ra. 

- Lujanbio Galdeano, Pakito (Hernani): Herrera-tik Martutene-ra (anaia ikustera). 



